**PREHRAMBENO-TEHNOLOŠKA ŠKOLA**

Zagreb, Gjure Prejca 2

KLASA: 602-03/19-01/872

URBROJ: 251-295-01/1-19-02

Zagreb, 24. listopada 2019.

Na temelju odredbi Zakona o fiskalnoj odgovornosti (Narodne novine 111/18.) i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (Narodne novine 95/19.) te članka 56. Statuta Prehrambeno-tehnološke škole ravnatelj škole dana 24. listopada 2019. godine donosi

**Proceduru dostavljanja sklopljenih ugovora iz kojih proizlaze financijski učinci**

**I.**

Ova Procedura propisuje način i postupak dostavljanja voditelju računovodstva sklopljenih ugovora iz kojih proizlaze financijski učinci.

**II.**

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na osobe oba spola.

**III.**

Sve ugovor koje Škola zaprimi, a iz kojih proizlaze financijski učinci administrativni referent zaprima i urudžbira u knjizi urudžbenog zapisnika i dostavlja original ugovora tajniku škole koji presliku ugovora dostavlja voditelju računovodstva koji svojim potpisom i naznakom datuma primitka na ugovoru potvrđuje primitak ugovora.

Tajnik Škole dostavlja najkasnije u roku od 3 dana, računajući od dana sklapanja sve ugovore o radu voditelju računovodstva koji svojim potpisom i naznakom datuma primitka na ugovoru o radu potvrđuje primitak ugovora.

**IV.**

Tajnik Škole sklopljene ugovore iz kojih proizlaze financijski učinci evidentira u Evidenciju sklopljenih ugovora o radu i Evidenciju sklopljenih ugovora najkasnije u roku od osam (8) dana od dana sklapanja, odnosno primitka ugovora, te u Evidenciji sklopljenih ugovora navodi datum dostave ugovora voditelju računovodstva.

V.

Ova Procedura objavljena je na oglasnoj ploči škole 24. listopada 2019. godine i stupila je na snagu danom objave i objavit će se na mrežnim stranicama Škole.

Ravnatelj: Josip Šestak, dipl. teolog